Becquerel ligger vest for H. G. Wellskrateret og nord-nordøst for det ligger krateret Bridgman.  Karakteristika Krateret er gammelt og stærkt nedbrudt, så det nu kun er lidt mere end en uregelmæssig forsænkning i overfladen. Den ydre rand er blevet slidt og omformet, så den danner en forrevet, bjergrig egn omkring det fladere indre. Den mest bemærkelsesværdige af formationerne på randen er "Becuerel X", som er del af et dobbeltkrater langs den nordvestlige rand. En kort dal løber parallelt med den sydvestlige del af randen og er mest sandsynligt dannet ved sammensmeltning af adskillige små kratere. Becquerels kraterbund er forholdsvis flad, men med ujævne områder og adskillige småkratere i overfladen. Der findes en mørk plet (lav albedo) på bunden nær randen i syd.